Държавен вестник, бр. 54, 2025 г., стр. 65

БРОЙ  54	
Д Ъ Р Ж А В Е Н  В Е С Т Н И К 	
СТР.  65   
МИНИСТЕРСКИ СЪВЕТ
ПОСТАНОВЛЕНИЕ № 109
ОТ 30 ЮНИ 2025 Г.
за приемане на Правилник за състава, фи­
нансирането, функциите, задачите и реда 
за осъществяване на дейността на Държав­
но-обществената консултативна комисия по 
проблемите на безопасността на движението 
по пътищата
МИНИСТЕРСКИЯТ СЪВЕТ
П О С Т А Н О В И :
Член единствен. Приема Правилника за 
състава, финансирането, функциите, задачите 
и реда за осъществяване на дейността на Дър­
жавно-обществената консултативна комисия 
по проблемите на безопасността на движението 
по пътищата съгласно приложението.
Заключителна разпоредба
Параграф единствен. Отменя се чл. 3 и 
приложение № 2 към него от Постановление 
№ 21 на Министерския съвет от 2019 г. за 
създаване на Държавна агенция „Безопасност 
на движението по пътищата“ (ДВ, бр. 12 от 
2019 г.).
Министър-председател: 
Росен Желязков
За главен секретар на Министерския съвет: 
Ралица Стоянова
Приложение
към член единствен
ПРАВИЛНИК
за състава, финансирането, функциите, зада­
чите и реда за осъществяване на дейността 
на Държавно-обществената консултативна 
комисия по проблемите на безопасността на 
движението по пътищата
Г л а в а  п ъ р в а
ОБЩИ ПОЛОЖЕНИЯ
Чл. 1. Този правилник урежда състава, 
финансирането, функциите, задачите и реда 
за осъществяване на дейността на Държав­
но-обществената консултативна комисия по 
проблемите на безопасността на движението по 
пътищата, наричана по-нататък „Комисията“.
Чл. 2. Комисията е консултативен орган 
към Министерския съвет за координиране 
на действията между държавните органи и 
обществеността по проблемите на безопас­
ността на движението по пътищата.
Чл. 3. Комисията изпълнява функциите 
по § 1, ал. 2 от допълнителните разпоредби 
на Закона за движението по пътищата и 
осъществява дейността си в съответствие с 
този правилник.
Г л а в а  в т о р а
СЪСТАВ НА КОМИСИЯТА
Чл. 4. (1) Комисията се състои от пред­
седател, петима заместник-председатели и 
членове.
(2) Председател на Комисията е предсе­
дателят на Държавна агенция „Безопасност 
на движението по пътищата“.
(3) Функциите на председателя в негово 
отсъствие се изпълняват от определен от него 
за всеки конкретен случай заместник-пред­
седател.
(4) Заместник-председатели на Комисия­
та са заместник-министър на вътрешните 
работи, заместник-министър на регионал­
ното развитие и благоустройството, замест­
ник-министър на транспорта и съобщенията, 
заместник-министър на здравеопазването 
и заместник-министър на образованието и 
науката.
(5) Останалите членове на Комисията са 
заместник-министър на финансите, замест­
ник-министър на електронното управление, 
заместник-министър на младежта и спорта, 
заместник-министър на правосъдието, замест­
ник-министър на околната среда и водите, 
заместник на главния прокурор, председа­
телят на Държавната агенция за закрила на 
детето, председателят на Управителния съвет 
на Агенция „Пътна инфраструктура“, изпъл­
нителният директор на Изпълнителна агенция 
„Автомобилна администрация“, директорът 
на Служба „Военна полиция“, началникът на 
отдел „Пътна полиция“ в Главна дирекция 
„Национална полиция“ на Министерството 
на вътрешните работи, представител на На­
ционалното сдружение на общините в Репуб­
лика България, председателят на Българския 
Червен кръст, представител на Българската 
национална телевизия и представител на 
Българското национално радио.
(6) Поименният състав на Комисията се 
определя със заповед на председателя на Ко­
мисията по предложение на ръководителите 
на представените държавни органи и други 
организации.
(7) Ръководителите на представените в 
Комисията държавни органи и други орга­
низации определят резервен член, който да 
участва в заседанията на Комисията при 
отсъствието на титуляря.
(8) Резервните членове по ал. 7 в същата 
степен ангажират отговорността на предста­
влявания държавен орган или представлява­
ната организация и в отсъствие на титуляря 
спрямо тях се прилагат разпоредбите на чл. 12.
(9) Ръководителите на представените в 
Комисията държавни органи определят ком­
петентен служител от администрацията, за 
която отговарят, който да бъде лице за контакт